

Lausuntopyyntö

16.03.2018 OM 3/41/2018

**Luonnos hallituksen esitykseksi laiksi turvallisuustutkintalain muuttamisesta**

**Johdanto**

Esityksen tavoitteena on panna täytäntöön EU:n neljänteen rautatiepakettiin sisältyvä rautatieturvallisuusdirektiivi siltä osin kuin se koskee turvallisuustutkintaa. Samalla esitetään eräitä muita vähäisiä muutoksia turvallisuustutkintalakiin.

Poikkeuksellisen tapahtuman tutkintaryhmä asetettaisiin jatkossa Onnettomuustutkintakeskuksen yhteyteen. Poikkeuksellisen tapahtuman johdosta annettujen suositusten seuranta siirrettäisiin Onnettomuustutkintakeskuksen tehtäväksi. Lisäksi tarkistettaisiin muun muassa esteellisyyttä, ilmoitusvelvollisuutta, tutkinnan kulusta tiedottamista ja viranomaisten yhteistyötä koskevia säännöksiä.

 Ehdotettu laki on tarkoitettu tulemaan voimaan 15 päivänä kesäkuuta 2019.

**Vastausohjeet vastaanottajille**

Oikeusministeriö pyytää lausuntoanne luonnoksesta hallituksen esitykseksi laiksi turvallisuustutkintalain muuttamisesta.

Lausunnot pyydetään antamaan vastaamalla lausuntopalvelu.fi:ssä julkaistuun lausuntopyyntöön 20.4.2018 mennessä. Lausuntoa ei tarvitse lähettää erikseen sähköpostitse tai postitse.

Ministeriöt voivat halutessaan pyytää lausuntoa omalta hallinnonalaltaan. Samalla oikeusministeriö toteaa, että myös jakelulistan ulkopuoliset tahot voivat halutessaan antaa lausuntonsa.

Lausunnon antaakseen vastaajan tulee rekisteröityä ja kirjautua lausuntopalvelu.fi:hin. Tarkemmat ohjeet palvelun käyttämiseksi löytyvät lausuntopalvelu.fi:n sivulta Ohjeet > Käyttöohjeet. Palvelun käyttöönoton tukea voi pyytää osoitteesta lausuntopalvelu.om@om.fi.

HUOM! Kaikki annetut lausunnot ovat julkisia ja ne julkaistaan lausuntopalvelu.fi:ssä.

**Aikataulu**

Lausunto pyydetään toimittamaan oikeusministeriölle viimeistään perjantaina 20.4.2018 mennessä.

**Valmistelijat**

Lisätietoja asiasta antaa lainsäädäntöjohtaja Tuula Majuri (p. 0295150280, tuula.majuri@om.fi).

Lisätietoja lausuntopalvelu.fi:n käytöstä voit pyytää palvelun ylläpidosta osoitteesta lausuntopalvelu.om@om.fi.

**Liitteet:**

HE luonnos laiksi turvallisuustutkintalain muuttamisesta.docx

Rinnakkaistekstit.docx

**Jakelu:**

|  |  |  |
| --- | --- | --- |
| Akava ry |  |  |
| Elinkeinoelämän keskusliitto ry |  |  |
| Liikenne- ja viestintäministeriö |  |  |
| Liikennevirasto |  |  |
| Liikenteen turvallisuusvirasto Trafi |  |  |
| Poliisihallitus |  |  |
| Puolustusministeriö |  |  |
| Puolustusvoimat |  |  |
| Rajavartiolaitos |  |  |
| SAK ry |  |  |
| Sisäministeriö |  |  |
| STTK ry |  |  |
| Valtiovarainministeriö |  |  |

**Lausunnonantajan lausunto**

Lausuntonne luonnoksesta hallituksen esitykseksi laiksi turvallisuustutkintalain muuttamisesta

Manninen Sami

Oikeusministeriö

Mutanen Anu

Oikeusministeriö